న్యూఢిల్లీ: మూడేళ్ల తర్వాత కేంద్ర ప్రభుత్వం కళ్లు తెరిచి దేశంలోని ప్రస్తుత పరిస్థితులు, భారత్-చైనా మధ్య తలెత్తిన ప్రతిష్ఠంభనపై విపక్షాలతో సమావేశం ఏర్పాటు చేయడం మంచి పరిణామమేనని కాంగ్రెస్ సంతృప్తి వ్యక్తం చేసింది. సరిహద్దుల్లో తలెత్తిన ప్రతిష్ఠంభనతో సహా పలు అంశాలపై చర్చిచేందుకు కేంద్ర విదేశాంగ మంత్రి సుష్మాస్వరాజ్, హోం మంత్రి రాజ్నాథ్ సింగ్ శుక్రవారం ఉన్నత స్థాయి సమావేశం ఏర్పాటు చేశారు. దీనిపై కాంగ్రెస్ నేత రణ్దీప్ సూర్జేవాలా మీడియాతో మాట్లాడుతూ, జాతీయభద్రతకు సంబంధించి అన్ని అంశాలపై ప్రతిపక్ష పార్టీల అభిప్రాయాలను కూడా పరిగణనలోకి తీసుకోవాలని మూడేళ్లుగా కాంగ్రెస్ డిమాండ్ చేస్తూనే ఉందని అన్నారు. 'భూటాన్లో ఇండో-చైనా మధ్య తలెత్తిన ప్రతిష్ఠంభన తీవ్ర ఆందోళన కలిగిస్తోంది. జాతీయ భద్రతకూ చిక్కులు తలెత్తే అవకాశాలున్నాయి. దీనిపై చర్చించేందుకు విపక్షాలతో సహా అన్ని పార్టీలతో అత్యున్నత సమావేశం ఏర్పాటు చేయాలని గత జూన్ 30న కూడా మేము డిమాండ్ చేశాం' అని సూర్జేవాలా తెలిపారు. జాతీయ భద్రత, సరిహద్దుల పరిరక్షణకు కేంద్రం తీసుకునే చర్యలకు తమ మద్దతు తప్పనిసరిగా ఉంటుందన్నారు. యీపీఏ పదేళ్లు అధికారం ఉన్నప్పుడు ఇలాంటి అంశాలపై విపక్షాలను పరిగణనలోకి తీసుకుంటూ వచ్చిందని గుర్తుచేశారు. సుష్మ, రాజ్నాథ్ ఏర్పాటు చేసిన ఉన్నత స్థాయి సమావేశానికి కాంగ్రెస్ హాజరవుతుందని, ఇండో-చైనా సరిహద్దులో తలెత్తిన వాస్తవ పరిస్థితిని ప్రభుత్వం నుంచి తెలుసుకుంటుందని అన్నారు. జాతి ప్రయోజనాల పరిరక్షణకు తప్పనిసరిగా తీసుకోవాల్సిన చర్యలపైనా చర్చిస్తామని చెప్పారు. అవసరమైతే సమావేశానంతరం కాంగ్రెస్ ఇందుకు సంబంధించి ఒక ప్రకటన కూడా చేస్తుందని సూర్జేవాలా తెలిపారు.
newdhilly: moodella tarvaata kendra prabhutvam kallu terichi desamloni prastuta paristhitulu, bharat-chaina madhya talettina pratishtambhanapai vipakshaalato samavesam erpaatu cheyadam manchi parinaamamenani congress santrupti vyaktam chesindi. sarihaddullo talettina pratishtambhanatho sahaa palu amsaalapai charchichenduku kendra videsaanga mantri sushmaswaraj, homem mantri rajnath sing sukravaaram unnata sthaayi samavesam erpaatu chesaru. deenipai congress netha randip surjewala meediatho maatlaadutuu, jaateeyabhadrataku sambandhinchi anni amsaalapai pratipaksha paarteela abhipraayaalanu kuudaa parigananaloki teesukovaalani moodellugaa congress demand chestune undani annaru. 'bhootaanlo indo-chaina madhya talettina pratishtambhana teevra aandolana kaligistondi. jaateeya bhadratakuu chikkulu talette avakaasaalunnaayi. deenipai charchinchenduku vipakshaalato sahaa anni paartiilatoe atyunnata samavesam erpaatu cheyalani gatha joon 30na kuudaa memu demand chesham' ani surjewala telipaaru. jaateeya bhadrata, sarihaddula parirakshanaku kendram teesukune charyalaku tama maddatu tappanisarigaa untundannaaru. aepa padellu adhikaaram unnappudu ilanti amsaalapai vipakshaalanu parigananaloki teesukuntu vachindani gurtuchesaaru. sushma, rajnath erpaatu chesina unnata sthaayi samavesaniki congress haajaravutundani, indo-chaina sarihaddulo talettina vaastava paristhitini prabhutvam nunchi telusukuntundani annaru. jaati prayojanaala parirakshanaku tappanisarigaa teesukovaalsina charyalapaina charchistaamani cheppaaru. avasaramaite samavesanantaram congress induku sambandhinchi oka prakatana kuudaa chestundani surjewala telipaaru.